Здравейте!  

Преди 20 години дядо ми ми прехвърли къщата на село с дворно място, срещу гледане и издръжка докато е жив.  

Преди години почина, дъщерите му ме съдиха за къщата и след делото им изплатих техните дялове според решението на съда.  

Сега искам да продам къщата, но съм изгубил документа за решението…ще го иска ли нотариуса при прехвърлянето на имота и могат ли отново да ми създадат проблеми лелите ми?  

Благодаря предварително!




Продажба на имот прехвърлен срещу задължение за гледане
=======================================================

 

Здравейте, Кати,


не е съвсем ясно за какво дъщерите на дядо Ви са Ви съдили и точно какъв иск са подали, но най-общо – можете да се снабдите с решението на съда в сградата на същия, като потърсите в “информация” по Вашите три имена и ЕГН. Така ще намерите номера на делото и архивния номер, като в архивата на съда ще получите копие на съдебното решение.  

Преди да проверите в съда, първо се консултирайте с нотариуса, дали му е необходимо въпросното съдебно решение.


Поздрави,  

адв. Николина Митова  

тел. 0898 303092


